iraklixyz/georgian-wikipedia-cleaned huggingface dataset:
ღაზიაბადი

ღაზიაბადი (ჰინდ.़ा़िाा) — ქალაქი ინდოეთის შტატის უტარ-პრადეშის დასავლეთით, ამავე სახელწოდების რაიონის ადმინისტრაციული ცენტრი.

გეოგრაფია
ქალაქი მდებარეობს დელიდან აღმოსავლეთით 19 კმ-ზე და ქალაქ მერატიდან სამხრეთ-დასავლეთით 46 კმ-ზე ,მდინარე ჰინდონგიდან (მდინარე ჯამნას შენაკადი) 2.5 კმ-ში.მისი

სიმაღლე ზღვის დონიდან 209 მეტრია.

2013 წლის მონაცემებით, მოსახლეობა 1 784 166 ადამიანია .

ქალაქის მოსახლეობის დინამიკა წლების მიხედვით
ეკონომიკა
ღაზიაბადი ჩრდილოეთ ინდოეთის ერთ – ერთი უდიდესი ინდუსტრიული ქალაქია. ძირითადად განვითარებულია მეტალ – დამამუშავებელი და ელექტრონული ინდუსტრია.

ტრანსპორტი
ჰინდონის ადგილობრივი აეროპორტი, რომელიც ღაზიაბადს ემსახურება, ფუნქციონირებს 2019 წლის ოქტომბრიდან. უახლოესი საერთაშორისო აეროპორტი — დელის ინდირა განდის სახელობის საერთაშორისო აეროპორტი.

კლიმატი
ღაზიაბადი ქვეყნის დედაქალაქთან ახლოს მდებარეობს, ამიტომ   ტემპერატურა და ნალექების რაოდენობა დელის ანალოგიურია. მტვრის ქარიშხალი და თოვლის ნალექები რაჯასტანის ჰიმალაებში , კუმაონისა და გარვალის ბორცვებზე რეგულარულად ახდენს გავლენას ამინდზე. მუსონები ამ ადგილას ივნისის ბოლოს ან ივლისის პირველ კვირას გვხვდება. ოქტომბრამდე ჩვეულებრივ  წვიმებია. ჩრდილოეთ ინდოეთის სხვა ნაწილებში, ძირითადად, სამი სეზონია - ზაფხული, ზამთარი და წვიმა, მაგრამ ზოგჯერ ჰიმალაიასა და კუმაონის ბორცვებზე ძლიერი თოვლის გამო, არახელსაყრელი ამინდებია. რიგმა სამშენებლო და საგზაო პროექტებმა, რამაც გამოიწვია ასობით ძველი ხის სწრაფი მოჭრა, მნიშვნელოვნად გაამწვავა დაბინძურების  და ტემპერატურის მატების პრობლემა.

ისტორია
ქალაქი ღაზიაბადი დაარსდა ახ. წ. 1740 წელს ღაზი-უდ-დინის მიერ, რომელიც  მოგოლების იმპერატორ მუჰამედ შაჰის  ვაზირი იყო. მან ახლად დაარსებულ  ქალაქს  თავისი სახელი " ღაზიუდდინაგარი" დაარქვა.1864 წელს ქალაქში რკინიგზის გახსნასთან დაკავშირებით სახელი შეამოკლეს და უწოდეს ღაზიაბადი. დიდ მოგოლთა იმპერიის მმართველობის ხანაში ღაზიაბადი და განსაკუთრებით მდინარე ჰინდონის ნაპირები დიდ მოგოლთა სამეფო ოჯახის პიკნიკის ადგილს წარმოადგენდა.

იმავე პერიოდში ქალაქში  სამეცნიერო საზოგადოების დაარსება მნიშვნელოვან ეტაპად ითვლება საიდ აჰმად ხანის მიერ დაწყებულ საგანმანათლებლო მოძრაობაში.

იმავე წელს გაიხსნა სინდის, პენჯაბისა და დელის სარკინიგზო მაგისტრალი, რომელიც დელის და ლაჰორს ერთმანეთთან აკავშირებს ღაზიაბადის გავლით . 1870 წელს სინდის, პენჯაბისა და დელის სარკინიგზო ხაზის ამრიტსარ-საჰარანპურ-ღაზიაბადის ხაზის დასრულების შემდეგ, დელი დაუკავშირდა მულთანს ღაზიაბადის მეშვეობით, ხოლო ღაზიაბადი გახდა აღმოსავლეთ ინდოეთის რკინიგზის და სინდჰის, პენჯაბისა და დელის რკინიგზის კვანძი. ინდირაპურამი ღაზიაბადის მნიშვნელოვანი რაიონია.

ინდოეთის 1857 წლის აჯანყების შემდეგ  ღაზიაბადი  ასოცირდებოდა ინდოეთის დამოუკიდებლობის მოძრაობასთან.

რელიგია
ინდუიზმი ყველაზე გავრცელებული რელიგიაა ღაზიაბადში 72,93% მიმდევრით, მას მოსდევს 25,35% მუსლიმი, 0,41 ქრისტიანი და 0,49% სიქჰი, რომლებიც ქალაქში მიმდევრების ყველაზე მცირე პროცენტს შეადგენენ. დაახლოებით 0,07 ბუდისტი, ჯაინიზმის მიმდევრების 0,35% უმცირესობაშია. ღაზიაბადში მრავალი რელიგიური ადგილია, მათ შორის: ინდუისტების ისკონის ტაძარი, მუსლიმების ჯუმა მეჩეთი,  ქრისტიანების წმინდა სამების ეკლესია, სიქჰები შრი გურუ სიქჰ საბჰა გურუდვარა.
სირილ მარე

სირილ მარე (დ. 11 აგვისტო, 1987, დიჟონი, საფრანგეთი) — ფრანგი ძიუდოისტი. 2016 წელს მოიპოვა ბრინჯაოს მედალი ოლიმპიურ თამაშებზე. 2015 წელს საფრანგეთის ნაკრებთან ერთად გაიმარჯვა ევროპულ თამაშებზე, ხოლო ინდივიდუალურად ბრინჯაოს მედალი მოიპოვა. 2017 წელს მოიპოვა ბრინჯაოს მედალი მსოფლიო ჩემპიონატზე, ხოლო 2018 და 2019 წლებში ზედიზედ ორჯერ დამარცხდა მსოფლიო ჩემპიონატის ფინალში. 2013, 2014 და 2015 წლებში ზედიზედ სამჯერ მოიპოვა ბრინჯაოს მედალი ევროპის ჩემპიონატზე. 2017 და 2018 წლებში ზედიზედ ორჯერ დამარცხდა ევროპის ჩემპიონატის ფინალში.
ნაკულა (მაჰაბჰარატა)

ნაკულა - ინდური ეპოსის "მაჰაბჰარატას" პერსონაჟი. ძმები პანდავებისგან მეოთხე, საჰადევას ტყუპი ძმა. ძმასთან ერთად მათ აშვინეებს ეძახიან, რადგან აშვეებიდან წარმოიშვნენ. მისი ბიოლოგიური დედა მადრია, მაგრამ კუნტიმ იშვილა და ჰასტინაპურში გაზარდა. ითვლება მაჰაბჰარატაში ყველაზე ლამაზ მამაკაცად, თვითონ სახელი "ნაკულა" საგვარეულოში ყველაზე ლამაზს ნიშნავს (სხვა ვერსიით - სიყვარულით აღსავსეს). ჰყავდა ორი ცოლი - დრაუპადი ძმებთან ერთად და კარენუმატი - ჩედის მეფის შიშუპალას ასული.

ბიოგრაფია
ყრმობა
რიში კინდამას წყევლის გამო ნაკულას მამას პანდუს შვილების ყოლა არ შეეძლო. მისი ცოლი კუნტი შვილების გასაჩენად ბრძენი სეგურ დურვასას მიერ მოცემულ მანტრას იყენებდა, რომლითაც შვილის მოცემას სხვადასხვა ღვთაებებს სთხოვდა. მან მანტრა პანდუს მეორე ცოლსაც, მადრის მისცა - მისი მეშვეობით მან აშვინის კუმარას მიმართა და ნაკულა და საჰადევა შეეძინა. ნაკულა ცნობილი გახდა, როგორც ყველაზე ლამაზი მამაკაცი ქურუს საგვარეულოში, ბავშვობაში მამამ დანის სროლა და დანით ბრძოლა ისწოვლა.

მოგვიანებით პანდუ გარდაიცვალა, მადრიმ ქმრის რიტუალურ კოცონში თავი დაიწვა (სატის რიტუალი). ნაკულა თავის ძმებთან ერთად ჰასტინაპურაში გადავიდა, სადაც კუნტიმ იშვილა. კუნტის იგი ისევე უყვარდა, როგორც საკუთარი ვაჟები. ჰასტინაპურაში მან სხვა პანდავებთან სწავლა დაიწყო, დრონასთან სწავლისას მან გაიუმჯობესა მშვილდოსნობისა და ხმლით ბრძოლის უნარი. სხვა ძმებთან ერთად სწავლობდა რელიგიას, მეცნიერებას, ადმინისტრირებას. ის კარგი მეფარიკავე გახდა, ასევე განსაკუთრებით კარგად ჯირითობდა, უვლიდა ცხენებს (ერთხელ ახსენა, რომ ცხენის ყველაფრისგან განკურნვა შეუძლია) და მართავდა ეტლს.

სიჭაბუკე და ზრდასრული წლები
როდესაც არჯუნამ მშვილდოსნობით დრაუპადის ხელი მოიპოვა მასზე ხუთივე ძმა დაქორწინდა, მათ შორის ნაკულაც. დრაუპადისგან ჰყავდა ვაჟი შატანიკა, რომელიც შემდგომ ომში აშვატჰამამ მოკლა. მან ასევე იქორწინა კარშუმატიზე, შიშუპალას ქალიშვილზე, რომელმაც მას ერთი ვაჟი, ნირამიტრა გაუჩინა. ნირამიტრა შემდგომში მამის შემდეგ ჩრდილოეთ მადრას სამეფოს მეფე გახდა.

უფროსმა პანდავამ სამეფო ტახტი და ცოლი კამათელის თამაშში წააგო და ძმებს და დრაუპადის სამეფოდან წასვლა მოუწიათ. როდესაც ისინი ჯატასურამ მოიტაცა მან ბრძოლაში კშემანკარა, მაჰამაჰა და სურატა მოკლა. განდევნის ცამეტი წლიდან ბოლო წელიწადი მათ ინკოგნიტოდ გაატარეს, ნაკულამ ვირატაში სამეფო ცხენების მომვლელად გაატარა გრანტჰიკას სახელით.

კურუკშეტრას ომის დროს მან მოკლა მტრის მხარის რამდენიმე მნიშვნელოვანი მეომარი, მათ შორის ვრიკაასურა, სუშენა, ჩიტრასენა და სატრიასენა (კარნას სამი შვილი), დაამარცხა შაკულა, დუსასანა, შულია. მის დროშაზე წითელი ირემი ეხატა ოქროს ზურგით. ომის შემდეგ იზ ჩრდილოეთი მადრას მეფე გახდა, საჰადევა კი - სამხრეთი მადრას. შემდგომ წლებში პანდავებმა სამეფო მიატოვეს და სამლოცველოდ ჰიმალაებში წავიდნენ. ის ჰიმალაების გზაზე მესამე გარდაიცვალა. როდესაც ბჰიმამ ძმას ჰკითხა, თუ რატო ვერ მიაღწია ნაკულამ სამოთხეს, მან უპასუხა. რომ ნაკულა ზედმეტად ამაყობდა თავისი სილამაზით.
ლაოსური კიპი

ლაოსური კიპი ( ; კოდი : ; ნიშანი : ₭ ან ₭ ; ; ოფიციალურად: ີ ີ ) — ლაოსის ვალუტა 1955 წლიდან. ისტორიულად, ერთი კიპი იყოფა 100 ატტად 

ეს ტერმინი მომდინარეობს ີ : , ლაოსური სიტყვიდან, რაც ნიშნავს ” ჭორფლს ”.

ისტორია
თავისუფალი ლაოსური კიპი (1946)
1945–1946 წლებში თავისუფალი ლაოს მთავრობამ ვიენტიანში გამოსცა მთელი რიგი ქაღალდის ფული 10, 20 და 50 ატტისა და 100 კიპის ნომინალებით. ამის შემდეგ რეგიონზე კონტროლი საფრანგეთის ხელისუფლებამ დაამყარა.

სამეფო კიპი (1955)
კიპი ხელახლა დაინერგა 1955 წელს, მან შეცვალა ფრანგული ინდოჩინეთის პიასტრი . კიპი (ასევე ცნობილი როგორც პიასტრე ფრანგულად) დაყოფილი იყო 100 ატტად ( ლაო : ັ) ან ცენტად (ფრანგულად: ).

მონეტები
მონეტები მოჭრილი იყო 10, 20 და 50 ატტის ან ცენტის ნომინალში ფრანგული და ლაოსური წარწერებით. ყველა მონეტა მზადდებოდა ალუმინისგან და ცენტრში ჰქონდა ხვრელი, ისევე როგორც ჩინეთის ფულად მონეტებს. ამ სახის მონეტების გამოცემის ერთადერთი წელი 1952 წელი იყო.

ბანკნოტები
1957 წელს მთავრობამ გამოსცა ნოტები,რომელზეც ფრაგული სახელი აღარ იყო დატანილი. ხელმეორედ 1, 5, 10, 20 და 50 კიპის ღირებულების კუპიურები უსაფრთხოების გამო.

1963 წელს დაემატა 20, 50, 200 და 1000 კიპის ბანკნოტები, რომელთაგან ყველა დაბეჭდილია - ს მიერ. 1974–75 წლებში მათ მოჰყვა 100, 500 და 5000 კიპის ბანკნოტები, კვლავ -ს მიერ.

პათეტ ლაოს კიპი (1976)
პათეტ ლაოს კიპი 1976 წელს შემოიღეს, რომელიც პათეტ ლაოს კონტროლის არეზე ვრცელდებოდა. გამოიცა ბანკნოტები 1, 10, 20, 50, 100, 200 და 500 კიპის ნომინალებში. ამჯერად ბანკნოტები დაბეჭდა ჩინეთში .

1976 წელს - მა შეცვალა სამეფო პილოტი ლაოსის მთელ ლაოსში ქვეყნის პატეტო ლაოს აღების შემდეგ. გაცვლითი კურსი ორ კიპს შორის იყო 1 = 20 სამეფო .

ლაოს სახალხო დემოკრატიული რესპუბლიკის კიპი (1979)
1979 წლის 16 დეკემბერს ძველი პატე ლაოს ,,განთავისუფლების" შედეგად ძველი ლაოსური 100 კიპი 1 ახალი კიპის ტოლი გახდა.

მონეტები
1980 წელს 28 წლის შემდეგ პირველად გმოიცა მონეტები ლაოსის სახელით, ნომინალები 10, 20 და 50 ატტ. მათ მოჰყვა სამახსოვრო 1, 5, 10, 20 და 50 კიპიანი მონეტები 1985 წელს ლაოსის სახალხო დემოკრატიული რესპუბლიკის დაარსებიდან 10 წლისთავის აღსანიშნავად. ამასთან, 1991 წელს საბჭოთა კავშირის დაშლის ეკონომიკური ზარალისა და ქრონიკული ინფლაციის შენარჩუნების გამო, მონეტები მიმოქცევაში იშვიათად ჩანს.

ბანკნოტები
1979 წელს ბანკნოტები შემოიტანეს ნომინალებში 1, 5, 10, 20, 50 და 100 კიპი. 500 კიპიანი ბანკნოტი დაემატა 1988 წელს, რასაც მოჰყვა 1000 კიპი 1992 წელს , 2000 და 5000 კიპი 1997 წელს, 10 000 და 20 000 კიპი 2002 წელს და 50 000 კიპი 2006 წლის 17 იანვარს (თუმცა 2004 წლით თარიღდება). 2010 წლის 15 ნოემბერს გამოიცა 100 000 კილპიანი ბანკნოტი დედაქალაქ ვიენტიანეს დაარსებიდან 450 წლის და ლაოსის სახალხო დემოკრატიული რესპუბლიკის დაარსების 35 წლისთავის აღსანიშნავად. კეისონ ფომვიხანი გამოსახულია 2000, 5 000, 10 000, 20 000, 50 000 და 100 000 კიპის ღირებულების ბანკნოტების ავერსზე.

ლაოსის ბანკის მმართველმა 2012 წლის 25 იანვარს გამოაცხადა, რომ ლაოსის ბანკი გამოაქვეყნებს 100 000 კიპის ღირებულების ბანკნოტს, როგორც რეგულარული გამოცემა 2012 წლის 1 თებერვალს (მაგრამ 2011 წლით დათარიღებული), რათა ლაოელებმა უფრო ხშირად გამოიყენონ ეროვნული ვალუტა აშშ დოლარისა და ტაილანდური ბატის ნაცვლად.
უკრაინული სალამურა

უკრაინული სალამურა — უყბო თევზი სალამურასებრთა ოჯახისა. გავრცელებულია შავ (ჩრდილოეთ ნაწილში), აზოვის (პრუტიდან ყუბანამდე), კასპიისა (ვოლგა-სურა) და ეგეოსის ზღვებში. საქართველოში გვხვდება ჭოროხში, ჩაქვისწყალში, ჩაისუბნისწყალში, ხობში, ცივში, ენგურში, კოდორში, კელასურში, გუმისთაში, ბზიფში, ასევე ბებესირისა და პალიასტომის ტბებში. ძირითადად მტკნარი წყლის ბინადარია. იკვებება უმთავრესად თევზებით. სხეულის საშუალო სიგრძეა 18 სმ, მაქსიმალური — 22 სმ. ცოცხლობს 7 წლამდე. მრავლდება აპრილიდან ივნისამდე. ყრის 2000–3000 ცალ ქვირითს. მცირე რაოდენობის გამო სამეურნეო მნიშვნელობა არ გააჩნია.
კერი ერინი

კერი ენ ერინი (; დ. 8 ოქტომბერი, 1960) — ამერიკელი სცენარისტი, შოურანერი და პროდიუსერი. 1990 წელს წარდგა პრაიმტაიმის ემის ჯილდოს ნომინაციაზე საუკეთესო კომედიური სერიალის კატეგორიაში -ის კომედიური დრამისთვის „ “. 2011 წელს წარდგა ნომინაციაზე — პრაიმტაიმის ემის ჯილდო საუკეთესო დრამატული სერიალისთვის -ის დრამატული სერიალისთვის „პარასკევი ღამის შუქები“ . ერინმა კარლტონ კუზთან და ენტონი ციპრიანოსთან ერთად შექმნა კრიტიკოსების მიერ აღიარებული ტელესერიალი „ბეიტსის მოტელი“ (2013-2017). მან შეიმუშავა +-ის სერიალი „დილის შოუ“ და პირველი ორი სეზონის განმავლობაში მისი შოურანერი იყო.

პირადი ცხოვრება
ერინი დაიბადა ლოს-ანჯელესში, კალიფორნიაში და გაიზარდა ვუდლენდ-ჰილსში თავის დასთან, მარისთან ერთად.

ერინი ცხოვრობს ჰიდენ-ჰილსში, კალიფორნიაში თავის ქალიშვილთან, შეინთან და ორ ვაჟთან, ალექსთან და ნიკთან ერთად.

დილის შოუ (2019)
2017 წლის ნოემბერში -მა შეუკვეთა კომედიურ-დრამატული სერიალის „დილის შოუ“ ორი სეზონი. ერინმა -თან ასევე დადო მრავალწლიანი ხელშეკრულება საკუთარი სერიალის წარმოებისთვის.

ფილმოგრაფია
ჯილდოები და ნომინაციები
რობერტ მშვიდობაძე

რობერტ მშვიდობაძე (დ. 17 აგვისტო, 1989, გორი) — ქართული წარმოშობის რუსი ძიუდოისტი. ამჟამად ასპარეზობს -60კგ წონით კატეგორიაში. 2011 წელს მოიპოვა ბრინჯაოს მედალი ზაფხულის უნივერსიადაზე. 2017 წელს გახდა ევროპის ჩემპიონი. 2018 წელს დამარცხდა მსოფლიო ჩემპიონატის ფინალში და მოიპოვა ვერცხლის მედალი. 2020 წელს მეორედ გახდა ევროპის ჩემპიონი. ფინალში დაამარცხა რუსეთის სახელით მოასპარეზე იაგო აბულაძე.

რესურები ინტერნეტში
.
უშანგი კოკაური

უშანგი კოკაური (დ. 10 იანვარი, 1992, გორი) — ქართული წარმოშობის აზერბაიჯანელი ძიუდოისტი. ამჟამად ასპარეზობს +100კგ წონით კატეგორიაში. 2018 წელს იჭიდავა მსოფლიო ჩემპიონატის ფინალში, სადაც გურამ თუშიშვილთან დამარცხდა. 2017 წელს აზერბაიჯანის ნაკრებთან ერთად გაიმარჯვა ისლამური სოლიდარობის თამაშებზე. 2016 წელს ევროპის ჩემპიონატზე, აზერბაიჯანის ნაკრებთან ერთად დაიკავა მესამე ადგილი. 2016 მონაწილეობა მიიღო ზაფხულის ოლიმპიურ თამაშებზე, სადაც ვერ მოახერხა მედლის მოპოვება.

რესურები ინტერნეტში
.
გიორგი ზანთარაია

გიორგი ზანთარია (დ. 21 ოქტომბერი, 1987, გალი) — ქართული წარმოშობის უკრაინელი ძიუდოისტი. ასპარეზობდა -60 და -66კგ წონით კატეგორიაში. არის ევროპის სამგზის (2011, 2017, 2019) და მსოფლიოს ერთგზის (2009) ჩემპიონი. 2019 წელს მოიგო ევროპული თამაშები. 2009 წელს, თბილისში ჩატარებულ ევროპის ჩემპიონატზე მოიპოვა ვერცხლის მედალი. 2010 წელს მსოფლიო ჩემპიონატზე მოიპოვა ვერცხლის მედალი. არის მსოფლიო ჩემპიონატის ოთხგზის ბრინჯაოს მედლის პრიზიორი (2011, 2013, 2014, 2018). ევროპის ჩემპიონატზე უკრაინის ნაკრებთან ერთად მოპოვებული აქვს ორი ბრინჯაოს (2013, 2015) და ერთი ოქროს (2011) მედალი.

პოლიტიკური კარიერა
ზანთარაია არის პარტია „ხალხის მსახურის“ კიევის ქალაქის საბჭოს წევრობის კანდიდატი.

რესურები ინტერნეტში
.
თაიგერ შროფი

თაიგერ შროფი(ჰინდი ा ्ॉ, ინგლ. , ნამდვილი სახელი -ჯაი ჰამანტ შროფი დ. 2 მარტი, 1990, ბომბეი, ინდოეთი) - ინდოელი მსახიობი და საბრძოლო ხელოვნების ოსტატი.  ცნობილი კინომსახიობი ჯეკი შროფის და პროდიუსერ აიშე დუტის ვაჟი. თაიგერ შროფი ინდოეთის ერთ-ერთი ყველაზე მაღალანაზღაურებადი მსახიობია. ის 2018 წლიდან მოყოლებული არის ' 100 სიაში.

ბიოგრაფია
თაიგერი დაიბადა 1990 წლის 2 მარტს მუმბაიში,  მსახიობის ჯეკი შროფისა და მისი მეუღლის, პროდიუსერის, ყოფილი მოდელისა და მსახიობის აიეშა დუტის ოჯახში. თაიგერს ჰყავს უმცროსი და - კრიშნა, რომელიც აღმასრულებელი პროდიუსერი და დირექტორის თანაშემწეა. მამა წარმომავლობით გუჯარათულ-თურქმენული, ხოლო დედა-ბელგიურ-ბენგალური ოჯახიდანაა. დაამთავრა ბომბეის ამერიკული სკოლა . მსახიობს ტაეკვონ-დოში მეხუთე ხარისხის შავი ქამარი აქვს. ის დაეხმარა ამირ ხანს, რომ ჩამდგარიყო  ფილმში "ბაიკერები 3" გადაღებისას  საჭირო ფიზიკური ფორმაში.

2012 წლის ივნისში თაიგერმა გააფორმა ხელშეკრულება და მისი დებიუტი შედგა ფილმში „სიყვარულის უფლება“ , სადაც ითამაშა[ მოდელ და მსახიობ კრიტი სანონთან ერთად,  ფილმი გამოვიდა  2014 წელს  და  კრიტიკოსების არაერთგვაროვანი მიმოხილვის მიუხედავად,  წილად კომერციული წარმატება ხვდა. თავისი როლისთვის, თაიგერმა კრიტიკოსების დადებითი შეფასება დაიმსახურა. მას მაღალი შრფასება მისცეს ცეკვისა  და ტრიუკების შესრულების უნარის გამო. . ამ როლმა მსახიობს  რამდენიმე სხვადასხვა კინო ჯილდოც მოუტანა. 2016 წელს თაიგერმა ითამაშა შრადჰა კაპურთან ერთად ბოევიკ-დრამაში „მეამბოხე“, რომელსაც დიდი კომერციული წარმატება ხვდა წილად.  ამავე წელს  გამოვიდა მისი მონაწილეობით მძაფრსიუჟეტიანი ფილმი „მფრინავი ჯატი“. აქ თაიგერი სუპერ გმირის როლს ასრულებდა, თუმცა წინა ორი ფილმისაგან განსხვავებით,  ფილმი ჩავარდა გაქირავვებაში, რაც მსახიობისათვის პირველი მარცხი აღმოჩნდა კინოკარიერაში.

2017 წელს თაიგერ შროფისმონაწილეობით გამოვიდა ფილმი ,  სიუჟეტის მიხედვით,  მთავარი გმირი მაიკლ ჯექსონის დიდი გულშემატკივარია. რეალურ ცხოვრებაში, 2014  წელს, თაიგერმა გადაიღო ვიდეო, სადაც მან შეასრულა მაიკლ ჯექსონის ცეკვა, და ასევე იმავე ნომრებით გამოვიდა რამდენიმე კინო პრემიაზე . მისი პარტნიორი იყო ნიდჰი აგერვალი, მოდელი და გამოცდილი მოცეკვავე, რომლისთვისაც ხსენებული ფილმი კინო დებიუტი იყო. ფილმმა უარყოფითი შეფასებები მიიღო კრიტიკოსების მხრიდან და ჩავარდა გაქირავებაში..

2018 წელს გამოვიდა მეამბოხე 2, სადაც თაიგერს პარტნიორობას დიშა პატანი უწევდა. კრიტიკოსების უარყოფითი შეფასების მიუხედავად, რამდენიმე დღეში  ფილმი  ბლოკბასტერი გახდა.2019 წელს, თაიგერმა ითამაშა  ფილმში „სტუდენტი- წელი 2“ ,რომელიც 2012 წლის ამავე სახელწოდების ფილმის გაგრძელებაა.

ფილმმა კომერციული წარმატება და კრიტიკოსების მოწონება დაიმსახურა.თაიგერი მონაწილეობს  - ში რიტიკ როშანთან ერთად.  მსახიობს ასვე მონაქწილეობა უნდა მიეღო  რემბოს ინდურ რიმეიკმი, რომლის პირველი აფიშა 2017 წელს გამოვიდა, მაგრამ დაკავებული იყო სხვა ფილმში , რის  გამოც გადაღებები გადაიდო.

პირადი ცხოვრება
2016 წლიდან თაიგრი ხვდება მსახიობ დიშა პატანს თაიგერ შროფი ვეგეტარიანელია და  მისდევს ჯანსაღი ცხოვრების წესს.
ქივანჩ თათლითუღი

ქივანჩ თათლითუღი ( დ. 27 ოქტომბერი, 1983, ადანა) — თურქი მსახიობი, მოდელი და ყოფილი კალათბურთელი. ის თურქეთში ერთ-ერთი ყველაზე მაღალანაზღაურებადი მსახიობია. აქვს მიღებული მრავალი ჯილდო და პრემია, მათ შორის, მამაკაცის როლის საუკეთესო შესრულებისათვის სამი „ოქროს პეპელა“ და იეშილჩამის ჯილდო.

თათლითუღმა 2002 წელს გაიმარჯვა კონკურსებში თურქეთის საუკეთესო მოდელი და მსოფლიოს საუკეთესო მოდელი. მსახიობს განსაკუთრებული პოპულარობა და საერთაშორისო აღიარება მოუტანა რამდენიმე წარმატებულ ტელესრიალში შესრულებულმა როლმა.

ბიოგრაფია
დაიბადა 1983 წლის 27 ოქტომბერს ქალაქ ადანაში, ერდემ და ნუთრენ თათლითუგების მრავალსულიან ოჯახში. ჰყავს ოთხი ძმა და და. ერთ-ერთი ინტერვიუს დროს მან განაცხადა, რომ მისი მამა წარმოშობით ალბანურ- ბოსნიური წარმოშობისაა ქალაქ პრიშტინადან. დაიბადა და გაიზარდა ქალაქ ადანაში, სადაც ას წელზე მეტია, რაც მის ოჯახს საცხობი აქვს. ქივანჩი სწავლობდა კერძო კოლეჯში. სიმაღლის წყალობით (187 სმ) გატაცებული იყო კალათბურთით. მამის ავადმყოფობის გამო, რომელსაც გულის ოპერაცია დასჭირდა, ოჯახი იძულებული გახდა სტამბოლში გადასულიყო. აქ მომავალი მსახიობი თამაშობდა კალათბურთის გუნდ „ბეშიქთაშში“, თუმცა ტრავმის გამო სპორტი დატოვა. სამსახიობო ხელოვნებას დაეუფლა სახელმწიფო თეატრის დრამატულ სტუდიაში. ცხოვრობს სტამბოლში.

2001 წელს მან  სამოდელო  კარიერა დაიწყო. 2002 წელს გაიმარჯვა კონკურსებში თურქეთის საუკეთესო მოდელი და მსოფლიოს საუკეთესო მოდელი.

ქივანჩს დიდი წარმატება და პოპულარობა მოუტანა ბეჰულულის როლმა სერიალში „აკრძალული სიყვარული“, სადაც მას პარტნიორობას უწევდა პოპულარული მსახიობი ბერენ საათი. ითამაშა სატელევიზიო სერიალებში „ქურთ სეითი და ალექსანდრა“. 2016 წლის აგვისტოდან 2017 წლის ივნისამდე შეასრულა მთავარი როლი სერიალში „მამაცი და მშვენიერი“. სერიალში მასთან ერთად თამაშობს ცნობილი მსახიობი თუბა ბიუიუკუსთუნი. ადანის კინოფესტივალის „ოქროს ჭუპრის“ ლაურეატი (2008). ქივანჩ თათლითუღი „ოქროს პეპელა 2019“ პრემიაზე დასახელებულ ნომინანტებს შორისაა მამაკაცის როლის საუკეთესო შესრულებისათვის სერიალში „შეჯახება“.

თურქული მედია ხშირად მოიხსენიებს ქივანჩ თათლითუღს, როგორც თურქ ბრედ პიტს.

ქივანჩი არის -ის ელჩი და იცავს ბავშვების უფლებებს. ალბანურ 2019-სთან ინტერვიუში მან განაცხადა:

პირადი ცხოვრება
2013 წელიდან ქივანჩი ხვდებოდა სტილისტ ბაშაქ დიზერს. წყვილი დაქორწინდა 2016 წლის 19 თებერვალს. საქორწილო ცერემონია პარიზში თურქეთის საელჩოში გაიმართა. სტამბოლში მადამ ტიუსოს მუზეუმში დადგეს მსახიობის ცვილის ქანდაკება.
იაგო აბულაძე

იაგო აბულაძე (დ. 16 ოქტომბერი, 1997) — ქართული წარმოშობის რუსი ძიუდოისტი. ამჟამად ასპარეზობს -60კგ წონით კატეგორიაში. 2017 წელს მოიპოვა ვერცხლის მედალი ევროპის 23-წლამდელთა ჩემპიონატზე. 2018 წელს გახდა ევროპის ჩემპიონი 23-წლამდელთა შორის. 2020 წელს ევროპის ჩემპიონატის ფინალში დამარცხდა რუსეთის სახელით მოასპარეზე რობერტ მშვიდობაძესთან.

რესურები ინტერნეტში
.
ხასან ხალმურზაევი

ხასან ხალმურზაევი (დ. 9 ოქტომბერი, 1993, ნაზრანი) — რუსი ძიუდოისტი. ამჟამად ასპარეზობს 81კგ წონით კატეგორიაში. 2010 წელს დაიწყო კარიერა. ამავე წელს მოიპოვა ვერცხლის მედალი ახალგაზრდულ ოლიმპიდაზე. 2015 წელს მოიგო ზაფხულის უნივერსიადა. 2016 წელს, 22 წლის ასაკში მოიგო ოლიმპიური თამაშები. ამავე წელს მოიგო ევროპის ჩემპიონატი. დაჯილდოებულია ორი სახელმწიფო მედლით. 2017 წელს მოიპოვა ბრინჯაოს მედალი მსოფლიო ჩემპიონატზე. ჰყავს ტყუპისცალი ძმა, ხუსენი, რომელიც აგრეთვე ძიუდოისტია. ხალმურზაევი არის პოლიციის სერჟანტი.

რესურები ინტერნეტში
.
ბერენ საათი

ბერენ საათი (თურქ.. დ. 26 თებერვალი, 1984, ანკარა, თურქეთი) — თურქი კინომსახიობი.

2013 წელს ჟურნალმა (’ ) -  მას მიანიჭა "წლის ქალის" წოდება.

ბიოგრაფია
ბერენ საათი დაიბადა 1984 წლის 26 თებერვალს ანკარაში: მამა - ჰუსეინი - ფეხბურთელი, დედა - აილა - მასწავლებელია. ჰყავს უფროსი ძმა, ქემი საათი (დ. 1979 წელს). ბერენი სწავლობდა ანკარის უმაღლეს კოლეჯში, შემდეგ ჩაირიცხა ანკარის ბილქენთის უნივერსიტეტში მენეჯმენტის სპეციალობით.

ბერენი გატაცებულია ვოკალით.  ფლობს ესპანურ და ინგლისურ ენებს მსახიობი დამსახურებულად ატარებს "თურქეთის ალმასის" ტიტულს.

სტუდენტობისას ბერენი მონაწილეობდა დამწყები მსახიობების კონკურსში. ერთ-ერთ ასეთ კონკურშში გაიმარჯვა და მიიღო სადებიუტო როლი თურქულ ტელევიზიაში. ამას მოჰყვა მთავარი როლები სხვადასხვა ტელესერიალებში. ნამდვილი წარმატება ბერენს მოუტანა სერიალ „აკრძალულ სიყვარულში“ შესრულებულმა ბიჰთერის როლმა. სერიალი მოგვითხრობს ორი ახალგაზრდის-ბიჰთერისა და ბეჰლულის (კივანჩ თათლითუგი) სიყვარულზე. ბიჰთერის როლმა მსახიობს მოუტანა თურქეთის ერთ-ერთი ყველაზე პრესტიჟული ჯილდო „ოქროს პეპელა“ 2009 და 2010 წლებში.  ამას მოჰყვა როლი სერიალში „რაში ედება ბრალი ფატმაგულს?“სადაც ბერენმა  ასევე მთავარი როლი შეასრულა. ხსენებული ტელესერიალი ეხება ქალთა სოციალურ პრობლემებს თურქეთში. მაყურებელს მოუთხრობს უბრალო პროვინციელი გოგონას-ფატმაგულის ისტორიას, რომელიც ძალადობის მსხვერპლი გახდა.

ბერენი ასევე მონაწილეობს სხვადასხვა სარეკლამო რგოლების გადაღებებში.

2012 წლის სექტემბრის ბოლოს გამოვიდა ირანელი რეჟისორის ბახმან გობადის დრამა "მარტორქების სეზონი", სადაც ბერენი თამაშობდა  მონიკა ბელუჩისთან ერთად. 2013 წლიდან ბერენმა შეასრულა ერთ-ერთი  მთავარი როლი ამერიკული სერიალის  „შურისძიების“ თურქულ ვერსიაში. ბერენ საათს ფილმში პარტნიორობა გაუწია ცნობილმა თურქმამსახიობმა მერთ ფირატმა. ბერენ საათი 2008 წლიდან 2014 წლამდე ყველაზე მაღალანაზღაურებადი მსახიობი იყო თურქეთში. 2015 წლის დეკემბრიდან 2016 წლის ივნისამდე ბერენმა ითამაშა მთავარი როლი სერიალში "ბრწყინვალე საუკუნე: ქოსემ სულთანი".

2016 წლის აგვისტოში ბერენმა ოფიციალურად დაადასტურა სერიალიდან წასვლა. კონტრაქტის გაწყვეტის ძირითადი მიზეზი იყო მსახიობის სურვილი, დედა გამხდარიყო.

2019 წლიდან მსახიობი მთავარ როლს ასრულებს - ის ორიგინალურ სერიალში "საჩუქარი".

პირადი ცხოვრება
თავად ბერენის თქმით, მის ცხოვრებაში მხოლოდ ერთი დიდი სიყვარული იყო -  მეგობარი ეფე, რომელსაც ის სამი წლის განმავლობაში ხვდებოდა. სწორედ  მან უბიძგა ბერენს მსახიობის კარიერისკენ. ახალგაზრდა მამაკაცი საავადმყოფოში გარდაიცვალა 2004 წელს მომხდარი უბედური შემთხვევის შემდეგ.

მოგვიანებით, 2007 წლიდან 2009 წლამდე, იგი სამოქალაქო ქორწინებაში იმყოფებოდა მსახიობ ბულენტ ინალთან. ინალთან დაშორების შემდეგ, ბერენს 2 ​​წლის ურთიერთობა ჰქონდა რეჟისორ ლევენტ სემერჯისთან, მაგრამ წყვილი ერთმანეთს დაშორდა სერიალის - „რაში ედება ბრალი ფატმაგულს?“ გადაღებისას.

2014 წლის 29 ივლისს ლოს-ანჯელესში, ბერენმა იქორწინა ცნობილ თურქ მომღერალ ქენან დოღულუზე.

ბერენი აქტიურად მონაწილეობს სხვადასხვა სოციალურ პროექტებში. ეწევა საქველმოქმედო საქმიანობას.
გივი პაპავა

გივი პაპავა (დ. 3 დეკემბერი, 1994 ) — ქართველი მსახიობი. ბავშვობიდან იყო ხონის თეატრის მსახიობი. დამთავრებული აქვს ქუთაისის სახელმწიფო უნივერსიტეტის ტურიზმის ფაკულტეტი. მონაწილეობდა „მხიარულთა და საზრიანთა კლუბში“. თამაშობდა გუნდ „იშვიათ იმერლებში“. ამჟამად არის „კომედი შოუს“ მსახიობი. ჰყავს მეუღლე ნანა ნიკოლავა და ერთი შვილი. 2015 წელს იუმორისტ თემო ნიქაბაძესთან ერთად დაიწყო იუმორისტული ვიდეობის ატვრითვა სოციალურ ქსელში, გვერდ „კაკოვიჩზე“ რამაც მას განსაკუთრებული პოპულარობა მოუტანა.